**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect 13 AUGUST 2024**

Ca urmare a solicitării de emitere a acordului de mediu adresată de **COMUNA ROMULI**, cu sediul în localitatea Romuli, str. Principală, nr. 245, comuna Romuli, județul Bistriţa-Năsăud, judeţul Bistriţa-Năsăud, pentru proiectul **”*Construire poduri peste râul Sălăuța și râul Strâmba, în comuna Romuli, județul Bistrița-Năsăud*”**, propus a fi amplasat în localitatea Romuli, CF. nr. 30345, 29825, 29980, 30347, 27594, comuna Romuli, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 10426/24.08.2023, ultima completare cu nr. 9862/13.08.2024, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 07.08.2024, că proiectul: **”*Construire poduri peste râul Sălăuța și râul Strâmba, în comuna Romuli, județul Bistrița-Năsăud*”**, propus a fi amplasat în localitatea Romuli, CF. nr. 30345, 29825, 29980, 30347, 27594, comuna Romuli, județul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*- proiectul* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit. e) construirea drumurilor, altele decât cele prevăzute în anexa 1;*

*- proiectul propus* ***nu intră*** *sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare;*

*- proiectul propus* ***intră*** *sub incidența art. 48 și 54 din Legea apelor nr. 107/1996, cu modificările și completările ulterioare.*

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi din analiza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legii nr. 292/2018 nu rezultă un impact semnificativ asupra mediului al proiectului propus.

Anunţurile publice privind depunerea solicitării de emitere a acordului de mediu şi privind decizia etapei de încadrare au fost mediatizate prin afişare la sediul Primăriei Comunei Romuli, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului:**

**a) dimensiunea și concepția întregului proiect** :

*- prin proiect se propune realizarea a 3 poduri rutiere denumite astfel:*

***1. Pod Plaiul Pietri:*** *Se propune realizarea unui pod rutier cu o singură deschidere, dispus perpendicular faţă de axul de scurgere proiectat al râului Sălăuța. Podul va asigura legătura între DN 17 C şi proprietăţile aflate pe malul drept al râului Sălăuța.*

*Obiectivul are următoarele caracteristici principale:*

* *Lungime totală pod (măsurată de la extremităţile infrastructurilor) 14.00 m;*
* *Lungime totală tablier (suprastructură) 13.00 m;*
* *Lăţime totală tablier 6.0 m;*
* *Lăţime parte carosabilă 5.00 m;*
* *Grinzi longitudinale, prefabricate tip ⊥ 9.00 buc;*
* *Lungime grinzi 12.00 m;*
* *Aripi din beton armat L=5.0 m 4.00 buc;*
* *Lungime totală rampe de acces 37.00 m;*
* *Lăţime rampe de acces 3.00 m;*
* *Lungime totală recalibrare albie 180.00 m;*
* *Ziduri de sprijin proiectate, din zidărie de piatră brută cu mortar 74.50 m;*
* *Ziduri de sprijin proiectate, din anrocamente 49.50 m;*
* *Protejări de mal cu anrocamente 92.00 m;*
* *Amenajări de mal prin taluzare 10.00 m.*

*Podul propus, este un pod din beton armat, cu calea sus, cu o singură deschidere şi cu lungimea grinzilor de 12.0 m, iar lungimea totală a suprastructurii este de 13.00 m. Lăţimea totală a suprastructurii este de 6.00 m, din care 5.00 m este partea carosabilă şi 2x0.5 m sunt grinzile parapet.*

***Suprastructură:***

*Structura de rezistenţă a suprastructurii podului proiectat este formată dintr-un singur tablier simplu rezemat. Tablierul are în alcătuire nouă grinzi longitudinale, prefabricate tip ⊥, precomprimate cu armatură aderentă, de tip Iptana, (GP 52) cu lungimea de 12.00 m, înălţime h=0.52 m, cu distanţa interax dintre grinzi de 0.62 m. Rezemarea grinzilor se face pe bancheta cuzineţilor prin intermediul unui mortar de poza în grosime de 2cm. Grinzile prefabricate sunt prevăzute cu ancore cu rol de conectori, pentru a asigura conlucrarea dintre placa de suprabetonare şi grinzi. Peste grinzile prefabricate se execută o placă de suprabetonare, din beton C35/45 de grosime în sens transversal de 12-20 cm, asigurând stratul suport al hidroizolaţiei şi a pantei transversale, tip acoperiş, în două ape de 2 %, iar în sens longitudinal podul va fi în două ape cu o pantă de 0.5%.*

***Infrastructură:***

*Este formată din două culeei, având alcătuirea clasică: fundaţie şi elevaţie formată din zidul frontal, bancheta cuzineţilor şi zidul de gardă. Fundaţia directă a culeelor este din beton simplu de clasa C25/30 şi are lungimea de 6.00m, lăţimea la bază de 2.20m, iar înălţimea blocului de fundaţie fiind de 1.50 m.*

***Racordarea transversală.*** *Se realizează cu aripi din beton monolit având o lungime de 5m şi înălţime variabilă de la 3,25m la 4.50m. Drenul din spatele aripilor, va fi de 0.40 m din piatră brută, învelit în câte un strat de geotextil pentru evitarea colmatării cu particule fine. Elevaţia aripilor va avea un parament de 10:1, cu o grosime minimă de 30 cm la partea superioară.*

***Racordarea longitudinală.*** *Se realizează prin intermediul rampelor de acces care au o lăţime a părţii carosabile de minimum 3.0 m, încadrată de borduri carosabile cu dimensiunea de 15x25cm.*

*Sistemul rutier propus pentru rampele de acces este după cum urmează:*

* *4 cm strat de uzură din beton asfaltic BA16;*
* *6 cm strat de legătură din beton asfaltic BAD 22,4;*
* *20 cm strat de bază din balast stabilizat cu lianţi hidraulici 6%;*
* *30 cm strat de fundaţie din balast;*

***Amenajarea albiei:***

*Pentru asigurarea scurgerii debitului de calcul şi a înălţimii minime de liberă trecere (1.00 m), s-au realizat lucrări de amenajare de albie şi recalibrare pe o lungime totală de aproximativ 180.00 m.*

*Lucrările de amenajare de albie constau în realizarea de:*

* *Ziduri de sprijin proiectate, din zidărie de piatră brută cu mortar;*
* *Ziduri de sprijin proiectate, din anrocamente.*

***2. POD GHIPSA:*** *Se propune realizarea unui pod rutier cu o singură deschidere, dispus perpendicular faţă de axul de scurgere proiectat al râului Strâmba. Podul va asigura legătura între drumul forestier Valea Strâmba şi proprietăţile aflate pe malul stâng al râului Strâmba.*

*Obiectivul are următoarele caracteristici principale:*

* *Lungime totală pod (măsurată de la extremităţile infrastructurilor) 14.00 m;*
* *Lungime totală tablier (suprastructură) 13.00 m;*
* *Lăţime totală tablier 6.0 m;*
* *Lăţime parte carosabilă 5.00 m;*
* *Grinzi longitudinale, prefabricate tip ⊥ 9.00 buc.;*
* *Lungime grinzi 12.00 m;*
* *Aripi din beton armat L=5.0 m 4.00 buc.;*
* *Lungime totală rampe de acces 77.50 m;*
* *Lăţime rampe de acces 3.00 m;*
* *Lungime totală recalibrare albie 120.00 m;*
* *Ziduri de sprijin proiectate, din zidărie de piatră brută cu mortar 135.00 m;*
* *Protejări de mal cu anrocamente 58.50 m;*

*Podul propus este un pod din beton armat, cu calea sus, cu o singură deschidere şi cu lungimea grinzilor de 12.0 m, iar lungimea totală a suprastructurii este de 13.00 m. Lăţimea totală a suprastructurii este de 6.00 m, din care 5.00 m este partea carosabilă şi 2x0.5 m sunt grinzile parapet.*

***Suprastructură:***

*Structura de rezistenţă a suprastructurii podului proiectat este formată dintr-un singur tablier simplu rezemat. Tablierul are în alcătuire nouă grinzi longitudinale, prefabricate tip ⊥, precomprimate cu armatură aderentă, de tip Iptana, (GP 52) cu lungimea de 12.00 m, înălţime h=0.52 m, cu distanţa interax dintre grinzi de 0.62 m. Rezemarea grinzilor se face pe bancheta cuzineţilor prin intermediul unui mortar de poza în grosime de 2cm.*

*Grinzile prefabricate sunt prevăzute cu ancore cu rol de conectori, pentru a asigura conlucrarea dintre placa de suprabetonare şi grinzi. Peste grinzile prefabricate se execută o placă de suprabetonare, din beton C35/45 de grosime în sens transversal de 12-20 cm, asigurând stratul suport al hidroizolaţiei şi a pantei transversale, tip acoperiş, în două ape de 2 %, iar în sens longitudinal podul va fi în două ape cu o pantă de 0.5%.*

***Infrastructură:***

*Este formată din două culeei, având alcătuirea clasică: fundaţie şi elevaţie formată din zidul frontal, bancheta cuzineţilor şi zidul de gardă. Fundaţia directă a culeelor este din beton simplu de clasa C25/30 şi are lungimea de 6.00m, lăţimea la bază de 2.20m, iar înălţimea blocului de fundaţie fiind de 1.25 m.*

***Racordarea transversală.*** *Se realizează cu aripi din beton monolit având o lungime de 5m şi înălţime variabilă de la 3.00 m la 3.50 m. Drenul din spatele aripilor, va fi de 0.40 m din piatră brută, învelit în câte un strat de geotextil pentru evitarea colmatării cu particule fine. Elevaţia aripilor va avea un parament de 10 :1, cu o grosime minimă de 30cm la partea superioară.*

***Racordarea longitudinală****. Se realizează prin intermediul rampelor de acces care au o lăţime a părţii carosabile de minimum 3.0 m, încadrată de borduri carosabile cu dimensiunea de 15x25cm.*

*Sistemul rutier propus pentru rampele de acces este după cum urmează:*

* *4 cm strat de uzură din beton asfaltic BA16;*
* *6 cm strat de legătură din beton asfaltic BAD 22,4;*
* *20 cm strat de bază din balast stabilizat cu lianţi hidraulici 6%;*
* *30 cm strat de fundaţie din balast;*

***Amenajarea albiei:***

*Pentru asigurarea scurgerii debitului de calcul şi a înălţimii minime de liberă trecere (0.50 m), s-au realizat lucrări de amenajare de albie şi recalibrare pe o lungime totală de aproximativ 120.00 m.*

*Lucrările de amenajare de albie constau în realizarea de:*

* *Consolidare pat albie cu radier din beton armat. Radierul va fi protejat de pinteni de beton în amonte şi aval, pe toată lăţimea albiei amenajată;*
* *Consolidare pat albie cu saltea din anrocamente;*
* *Ziduri de sprijin proiectate, din zidărie de piatră brută cu mortar;*
* *Ziduri de sprijin proiectate, din anrocamente.*

***3.*** ***POD PRUNDU MORII:*** *Se propune realizarea unui pod rutier cu o singură deschidere, dispus perpendicular faţă de axul de scurgere proiectat al râului Sălăuța. Podul va asigura legătura între drumul naţional DN 17 C şi proprietăţile aflate pe malul drept al râului Salauta.*

*Obiectivul are următoarele caracteristici principale:*

* *Lungime totală pod (măsurată de la extremităţile infrastructurilor) 20.00 m;*
* *Lungime totală tablier (suprastructură) 19.00 m;*
* *Lăţime totală tablier 6.0 m;*
* *Lăţime parte carosabilă 5.00 m;*
* *Grinzi longitudinale, prefabricate tip I 5.00 buc;*
* *Lungime grinzi 18.00 m;*
* *Aripi din beton armat L=5.0 m 4.00 buc;*
* *Lungime totală rampe de acces 50.00 m;*
* *Lăţime rampe de acces 4.00 m;*
* *Lungime totală recalibrare albie 140.00 m;*
* *Ziduri de sprijin proiectate, din zidărie de piatră brută cu mortar 95.00 m;*
* *Protejări de mal cu anrocamente 49.50 m;*

*Podul propus este un pod din beton armat, cu calea sus, cu o singură deschidere şi cu lungimea grinzilor de 18.0 m, iar lungimea totală a suprastructurii este de 19.00 m. Lăţimea totală a suprastructurii este de 6.00 m, din care 5.00 m este partea carosabilă şi 2x0.5 m sunt grinzile parapet.*

***Suprastructură:***

*Structura de rezistenţă a suprastructurii podului proiectat este formată dintr-un singur tablier simplu rezemat. Tablierul are în alcătuire cinci grinzi longitudinale, prefabricate tip I, precomprimate cu armatură aderentă, de tip Iptana, (GP 80) cu lungimea de 18.00 m, înălţime h=0.80 m, cu distanţa interax dintre grinzi de 1.04 m. Rezemarea grinzilor se face pe bancheta cuzineţilor prin intermediul aparatelor de reazem din neopren.*

*Grinzile prefabricate sunt prevăzute cu ancore cu rol de conectori, pentru a asigura conlucrarea dintre placa de suprabetonare şi grinzi. Peste grinzile prefabricate se execută o placă de suprabetonare, din beton C35/45 de grosime în sens transversal de 12-21 cm, asigurând stratul suport al hidroizolaţiei şi a pantei transversale, tip acoperiş, în două ape de 2 %, iar în sens longitudinal podul va fi în două ape cu o pantă de 0.5%.*

***Infrastructură:***

*Este formată din două culeei, având alcătuirea clasică: fundaţie şi elevaţie formată din zidul frontal, bancheta cuzineţilor şi zidul de gardă. Fundaţia directă a culeelor este din beton simplu de clasa C25/30 şi are lungimea de 6.00m, lăţimea la bază de 2.55 m, iar înălţimea blocului de fundaţie fiind de 1.5 m.*

***Racordarea transversală.*** *Se realizează cu aripi din beton monolit având o lungime de 5m şi înălţime variabilă de la 3.75 m la 5.00 m. Drenul din spatele aripilor, va fi de 0.40 m din piatră brută, învelit în câte un strat de geotextil pentru evitarea colmatării cu particule fine. Elevaţia aripilor va avea un parament de 10 :1, cu o grosime minimă de 30cm la partea superioară.*

***Racordarea longitudinală.*** *Se realizează prin intermediul rampelor de acces care au o lăţime a părţii carosabile de minimum 4.0 m, încadrată de borduri carosabile cu dimensiunea de 15x25cm.*

*Sistemul rutier propus pentru rampele de acces este după cum urmează:*

* *4 cm strat de uzură din beton asfaltic BA16;*
* *6 cm strat de legătură din beton asfaltic BAD 22,4;*
* *20 cm strat de bază din balast stabilizat cu lianţi hidraulici 6%;*
* *30 cm strat de fundaţie din balast;*

***Amenajarea albiei:***

*Pentru asigurarea scurgerii debitului de calcul ai a înălţimii minime de liberă trecere (1.00 m), s-au realizat lucrări de amenajare de albie ai recalibrare pe o lungime totală de aproximativ 140.00 m.*

*Lucrările de amenajare de albie constau în realizarea de:*

* *Ziduri de sprijin proiectate, din zidărie de piatră brută cu mortar;*
* *Ziduri de sprijin proiectate, din anrocamente.*

***Descrierea lucrărilor de demolare necesare:***

*În situaţia în care pe traseul propus se vor întâlni suprafeţe betonete ascunse şi va fi necesară spargerea şi desfacerea acestora, deşeurile rezultate vor fi transportate în depozite special amenajate. Ulterior aceste deşeuri (beton/ asfalt/ pavaj) pot fi concasate şi reciclate.*

***Lucrări necesare organizării de şantier:***

*Având în vedere dimensiunea redusă a proiectului şi posibilitatea de aprovizionare a şantierului odată cu punerea în operă a materialelor, spaţiul destinat organizării de şantier va fi unul redus şi va cuprinde strictul necesar. Podurile pe care urmează a se realiza organizarea de şantier, se află în administrarea primăriei comunei Romuli, având numărul CF 30350 şi o suprafaţă totală de 14214.00 mp.*

*Suprafaţa împrejmuită şi destinată organizării de şantier se va amenaja pe latura nordică a ternului CF 30350 şi va avea o suprafaţă egală de 3015 mp.*

**b) cumularea cu alte proiecte existente si/sau aprobate**: *proiectul nu are efect cumulativ cu alte proiecte;*

**c) utilizarea resurselor naturale, in special a solului, a terenurilor, a apei si a biodiversitatii**: *- În etapa de execuţie se vor utiliza resurse naturale precum apă şi agregate naturale de balastieră (nisip, balast) şi/sau de carieră (piatră spartă, anrocamente).*

***Utilități:***

*- nu necesită utilități hidroedilitare;*

*- energia electrică necesară pentru organizarea de șantier se va obține din rețeaua electrică existentă în zonă;*

**d) cantitatea si tipurile de deseuri generate/gestionate**:

*În perioada de implementare a proiectului vor rezulta deşeuri de materiale de construcţie şi deșeuri menajere de la personalul angajat, astfel:*

*• deşeuri nepericuloase:*

*- 17 05 04 – pământ de excavaţie (altele decât cele specificate la 17 05 03);*

*- 17 09 04 – deşeuri de materiale din construcţie;*

*- 17 02 01 – deșeuri de lemn;*

*- 20 01 08 – deşeuri menajere şi asimilabil menajere, rezultate din activităţile personalului angajat;*

*- deșeuri de ambalaje (15 01 01 hârtie și carton, 15 01 02 materiale plastice, 15 01 03 lemn, 15 01 07 sticlă);*

*- 20 01 01 – hârtie și carton,*

*care se vor colecta selectiv şi se vor gestiona conform prevederilor legale în vigoare;*

*• deșeuri periculoase: în etapa de construcţie nu vor rezulta deşeuri periculoase, altele decât carburanţii sau lubrifianţii conţinuţi în rezervoarele utilajelor implicate în etapele de construcţie.*

*Toate categoriile de deșeuri generate vor fi colectate selectiv, depozitate temporar în locațiile organizărilor de șantier și valorificate/eliminate prin relații contractuale cu societăți specializate.*

*Gestionarea deșeurilor se va face cu respectarea strictă a prevederilor Ordonanței nr. 92/2021 privind regimul deşeurilor.*

*Eventualele deşeuri de la scurgeri accidentale de produse petroliere în zona amplasamentului, pentru colectarea cărora sunt prevăzute materiale pentru neutralizarea lor şi recipienţi etanşi pentru colectarea materialelor absorbante impregnate (orice fel de scurgeri accidentale) vor fi izolate şi tratate cu produşi de descompunere/neutralizare a hidrocarburilor.*

**e) poluarea si alte efecte negative:** *Materialele utilizate în realizarea lucrărilor propuse nu conţin elemente agresive sau care să se poată dizolva. Organizarea de şantier se va realiza în afara zonei de lucru, iar eventualele alimentări cu combustibil ale utilajelor se vor face numai în incinta organizării de şantier pentru a se evita poluarea solului şi a apelor de suprafaţă şi adâncime. Se consideră că noxele evacuate în atmosferă de către utilaje, se încadrează în limitele admise, acestea fiind verificate periodic conform legislaţiei în vigoare, în unităţi de service auto (ITP).*

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:**

*- substanțele periculoase prezente pe amplasament:*

*- în faza de implementare a proiectului: combustibili, care se vor aproviziona pe măsura consumului.*

*- în etapa de funcționare: nu este cazul.*

**g)** **riscurile pentru sanatatea umana (de ex., din cauza contaminarii apei sau a poluarii atmosferice):** *proiectul nu va avea un impact negativ asupra sănătății umane.*

**2. Amplasarea proiectelor:**

**2.1** **utilizarea actuală şi aprobată a terenurilor:** *conform Certificatului de Urbanism nr. 19/31.08.2022, valabil 24 luni, eliberat de Primăria Comunei Romuli, terenul este situat în intravilanul comunei Romuli, aparținând patrimoniului public al comunei.*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** *resursele naturale utilizate pentru realizarea proiectului sunt disponibile în zonă.*

**2.3** **capacitatea de absorbţie a mediului natural, acordându-se o atenţie specială următoarelor zone:**

*a) zone umede, zone riverane, guri ale râurilor – podurile se vor realiza peste râurile Sălăuța și Strâmba.*

*b) zone costiere şi mediul marin – proiectul nu este amplasat în zonă costieră său mediu marin.*

*c) zonele montane şi forestiere – proiectul nu se află amplasat în zonă montană sau forestieră.*

*d) arii naturale protejate de interes naţional, comunitar, internaţional – proiectul nu este amplasat în arie naturală protejată de interes național, comunitar, internațional.*

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – proiectul nu este amplasat în niciuna din zonele de mai sus.*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – proiectul nu este amplasat într-o astfel de zonă.*

*g) zonele cu o densitate mare a populației – proiectul nu este amplasat în zonele cu o densitate mare a populației.*

*h) peisaje şi situri importante din punct de vedere istoric, cultural sau arheologic – proiectul nu este amplasat în peisaje și situri importante din punct de vedere istoric, cultural și arheologic.*

**3. Tipurile și caracteristicile impactului potenţial:**

1. ***a) Importanța și extinderea spațială a impactului:***
2. *- impactul se manifestă numai în zona în care se realizează proiectul și numai în faza de realizare a acestuia, lucrările ce urmează a fi executate pentru realizarea proiectului vor avea un impact nesemnificativ asupra factorilor de mediu şi nu vor crea un disconfort pentru populaţie.*
3. *- tot în perioada de execuție a lucrărilor se vor înregistra nivele mai ridicate de zgomot și vibrații, concentrate în principal pe traseele mijloacelor de transport și în zona fronturilor de lucru.*
4. ***b) Natura impactului:***
5. *- impact relativ redus, nesemnificativ și local, doar pe perioada execuției lucrării.*
6. ***c) Natura transfrontieră a impactului:***
7. *- lucrările propuse nu au impact transfrontalier.*
8. ***d) Intensitatea şi complexitatea impactului:***
9. *- impactul asupra mediului va fi redus și se va manifesta doar pe perioada execuţiei proiectului.*
10. ***e) Probabilitatea impactului:***
11. *- impact cu probabilitate redusă manifestat numai pe parcursul realizării investiției.*
12. ***f) Debutul, durată, frecvenţa şi reversibilitatea impactului:***
13. *- în perioada de execuție a proiectului impactul asupra factorilor de mediu va fi temporar; pe măsura realizării lucrărilor și închiderii fronturilor de lucru, calitatea factorilor de mediu afectați va reveni la parametri anteriori.*
14. ***g) Cumularea impactului cu impactul altor proiecte existente și/sau aprobate:***
15. *- proiectul propus nu are efect cumulativ semnificativ cu alte proiect/activități desfășurate în zonă.*
16. ***h) Posibilitatea de reducere efectivă a impactului:***
17. *- în timpul realizării lucrărilor de construcție:*
18. *- utilizarea mașinilor și utilajelor silențioase și verificate tehnic.*
19. *- reducerea timpului de mers în gol a motoarelor utilajelor şi a mijloacelor de transport auto.*
20. *- prevenirea ridicării prafului prin acțiuni de stropire.*
21. *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus **nu intră** sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17), cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

-proiectul propus **intră** sub incidența prevederilor [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178) din Legea apelor nr. 107/1996, cu modificările și completările ulterioare.

*Conform Deciziei SGA Bistrița-Năsăud nr. 40/26.07.2024, pentru proiectul propus este necesară elaborare SEICA.*

**Condiţii de realizare a proiectului:**

***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

***3.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

***4.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

***5.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

***6****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

***7.*** *La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

***8.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***9.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă.*

*Gestionarea deșeurilor se va face cu respectarea strictă a prevederilor O.U.G. nr. 92/26.08.2021 privind regimul deşeurilor, completată și modificată de Legea 17/2023.*

***10.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

***-*** *evitarea depozitării necontrolate a materialelor folosite şi a deşeurilor rezultate;*

***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***11.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

***12.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***13.*** *În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea și/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natură, în oricare dintre stadiile ciclului lor biologic*

***14.*** *Se vor respecta toate condițiile și măsurile din Avizul de gospodărire a apelor nr. BN, emis de A.B.A. SOMEȘ TISA- Sistemul de Gospodărire a Apelor Bistrița-Năsăud,* ***cu următoarele condiții:***

***15.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU p. ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU

ing. Marinela Suciu ing. Anca Zaharie

ÎNTOCMIT, ÎNTOCMIT,

ing. Carmen Bruj geograf Nicoleta Șomfelean

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |